钦定古今图书集成/明伦汇编/交谊典/第015卷 > 《念奴娇》〈赠友〉边贡
## 钦定古今图书集成/明伦汇编/交谊典/第015卷 > 《念奴娇》〈赠友〉边贡

山城雨过，望青郊迢递，碧山连属。岸旭林霏萦远带，
回首屡看僮仆。白石桥边，苍松涧底，冉冉云相逐。野
猿孤鹤，晚来聊伴幽独。几度梦到江南，画船箫鼓，
夜傍芦花宿。乌帽锦衣驺唱处，犹是当年拘束。布衲
纶巾，芒鞋藜杖，无宠还无辱。闲观尘世，几人能此知
足。